ત્રણ તલાક અંગે ચાલતો વિવાદ હવે સમાપ્ત થવામાં હોય, એમ લાગી રહ્યું છે. ત્રણ તલાક પૂર્ણ કરવા માટેનું બિલ ગુરૂવારે લોકસભામાં રજૂ કરવામાં આવ્યું હતું, જે પાસ થયું છે. મુસ્લિમ મહિલા વિવાહ અધિકાર સંરક્ષણ બિલ 2017 લોકસભામાં રજૂ થાય એ પહેલાં કોંગ્રેસે પણ આ બિલને સમર્થન આપવા તરફ ઇશારો કર્યો હતો. કાયદા પ્રધાન રવિશંકર પ્રસાદે લોકસભામાં બિલ રજૂ કરતા કહ્યું હતું કે, આજનો દિવસ ઐતિહાસિક છે. સરકાર મુસ્લિમ મહિલાઓને તેમનો હક અપાવવા માટે બિલ રજૂ કર્યું છે. જો કે, આરજેડી, બીજેડી સહિત કેટલીક વિપક્ષ પાર્ટીઓએ આ બિલનો વિરોધ પણ કર્યો હતો. લોકસભામાં લાંબી ચર્ચા બાદ આખરે આ બિલ પાસ થયું છે અને એ સાથે જ મુસ્લિમ ધર્મમાં ત્રણ તલાકની પ્રથા પૂર્ણ થઇ છે. લોકસભામાં બિલ પાસ થતા પહેલાં ભાજપ દ્વારા પોતાના તમામ સાંસદોને 28 અને 29 ડિસેમ્બરના રોજ સદનમાં હાજર રહેવા માટે વ્હિપ જાહેર કરવામાં આવ્યું હતું. સાંસદોને કહેવામાં આવ્યું છે કે, તેઓ લોકસભા અને રાજ્યસભામાં ઉપસ્થિત રહે